أسماء بوجيبار

أسماء بوجيبار ولا أسماء صلاح الدين بوجيبار، تولدات ف 26 أبريل 1984 ف دارلبيضا، هي باحتة و دكتورة مغريبية خدامة ف وكالة لفضاء لميريكانية نازا.

 حياتها 
تولدات بوجيبار ف 1984 ف دارلبيضا من بو مغريبي كان خدام موهنديس ؤ أم تونسية خدامة فنانة تشكيلية. ختها تويمية سلمى خدامة موهنديسة ؤ خوها عادل متخصص ف لانفورماتيك.

مورما خدات لباكالوريا عيلمية من ليسي ليوطي ف 2002، كملات قرايتها ف فرانصا ف لعيلم د لبراكين.

ف 2014، دفعات ل نازا ؤ تقبلات فيها كا باحتة مور دوكتورا من بين ميات واحد مرشح، ف صونطر لفضائي جونسون ف هيوسطن، طيكساس. شي لي خلاها تكون أول مغريبية ؤ إفريقية كاتخدم ف نازا. كاتخدم ب ضبط علا ضروف د تكوين د لكوكب عطارد.

 جوايز 
 2015: وسام لمكافأة لوطنية من درجة فارس

 شوف تا 
 كمال الودغيري

 مصادر 

تصنيف:زيادة 1984
تصنيف:ناس تزادو ف الدار البيضا
تصنيف:ناس قراو ف ليسي ليوطي
تصنيف:لفلك
تصنيف:فرانساويين من أصل مغريبي
تصنيف:بيوغرافيا د نسا
تصنيف:مقالات فيها مصدر و 3000 بايت